נמל אילת

נמל אילת ב-1956
נמל אילת ממוקם לחופו של מפרץ אילת בים סוף. הנמל משמש כשערה הדרומי של ישראל למדינות המזרח הרחוק, אוקיאניה, מזרח אפריקה ודרומה והודו.
מרבית פעילות הנמל מקורה בייבוא כלי רכב מהמזרח הרחוק וכן מפעילות ייצוא של מפעלי כימיקלים לישראל.

== היסטוריה ==
מתחילת שנות ה-50 הגיעו לאילת אוניות בודדות בשנה, שפרקו את סחורותיהן בלב ים, עד בניית המזח הראשון בשנת 1955. בעקבות מבצע קדש הפסיק הנמל את פעילותו לכחמישה חודשים, והפעילות חודשה ב-22 במרץ.

בעקבות הגדלת נפח התעבורה בנמל וחתימת הסכמי סחר עם מדינות המזרח הרחוק הוחלט לבנות נמל חדש דרומית לנמל הנוכחי. הבנייה החלה בשנת 1962 והנמל החדש נחנך ב-1965. ב-25 באוקטובר 1966 נחנך בנמל מזח חדש לפריקת מכליות נפט לצורך העברתו בצינור הנפט צפונה.

בעקבות סגירת תעלת סואץ במלחמת ששת הימים גדלה חשיבותה של ישראל כגשר בין ארצות אפריקה והמזרח הרחוק ובין ארצות אירופה ואזור הים התיכון ומטענים רבים החלו לעבור מנמל אילת לנמלי אשדוד וחיפה.

מתוקף צו ממשלתי מראשית שנות ה-90 ועד לינואר 2016 הייתה חובה על יבואני מכוניות ממזרח אסיה להשתמש אך ורק בנמל אילת לצורך כך. בעקבות בלעדיות זאת, ייבוא מכוניות היווה 70% מהפעילות הכללית של נמל אילת.

ב-2005, בעקבות הרפורמה בנמלי הים בישראל, הוקמה חברה ממשלתית בשם "חברת נמל אילת בע"מ" שבמסגרתה מתנהלים שירותי התפעול של הנמל.

בדצמבר 2010 אישרה ועדת שרים לעניין הפרטה את הפרטת הנמל, בהליך בו הרוכש יקבל את הזכות להפעיל את הנמל במשך 15 שנים, עם אופציה להארכה למשך כ-10 שנים נוספות. הליך ההפרטה החל ב-2011, ובמסגרתו ניתן צו, בהתאם לחוק החברות הממשלתיות, הקובע שלמדינה אינטרסים חיוניים בחברת נמל אילת, ובהתאם לכך חלות הגבלות שונות על פעילותה, והעברת השליטה בה מצריכה היתר משרי הממשלה. בתחילת 2013 הועברו זכויות תפעול נמל אילת לחברת "פפו ספנות", שבבעלות האחים נקש, תמורת 120 מיליון ש"ח.

בספטמבר 2020, לאחר חתימת הסכם איחוד האמירויות הערביות–ישראל, הוסכם שחברת מספנות ישראל של איש העסקים שלומי פוגל ו-DP WORLD של איש העסקים סולטן אחמד בן סוליים ישתפו פעולה בהקמת שירות ספנות שיהיה בעזרת נתיב ישיר מנמל ג'בל עלי שבדובאי לנמל אילת.

ב-13 בדצמבר 2021 נערכה במקום תחרות מיס תבל 2021.

===מלחמת חרבות ברזל===

ב-19 באוקטובר 2023 החלו החות'ים לתקוף יעדים בישראל באמצעות טילים רקטות וכטב"מים. ב-19 בנובמבר השתלטו החות'ים באמצעות מסוק על ספינת מטען בבעלות חלקית של איש העסקים הישראלי רמי אונגר, שהייתה בדרכה מטורקיה להודו. מאז תקפו החות'ים עשרות ספינות נוספות בקרבת מצרי באב אל-מנדב. בעקבות זאת חברות ספנות רבות שולחות את ספינותיהן במסלול עוקף סביב אפריקה, ונפח המטען שעובר בים האדום צנח ב-85%. מצב זה גרם להשבתת הפעילות בנמל אילת כמעט לחלוטין. במרץ 2024 הזמינה הנהלת הנמל 60 מתוך כ-120 העובדים לשימוע לפני פיטורים. לאחר שוועדת הכלכלה של הכנסת קראה להלאים את הנמל מחדש, בוטלו הפיטורים.

== בעיית התעבורה היבשתית ==
הגישה לנמל אילת אפשרית כיום אך ורק בתנועה ממונעת בכבישים. לכן כיום ישנו שימוש נרחב במשאיות לצורך הובלת סחורות אל וממרכז הארץ, מייבוא ולייצוא. עם סלילת מסוף המטענים הר צין של רכבת ישראל המרוחק כ-180 ק"מ מאילת, נוצר פתח לשימוש ברכבת משא לצורך הובלת מכולות בחלק מהדרך.

הקמתו המתוכננת של קו הרכבת לאילת, כוללת את הקמת תחנת הרכבת נמל אילת בסמוך לנמל.

== הצעות חלופיות ==
במרוץ השנים הוצעו מספר הצעות חלופיות לנמל אילת, עקב בעיות שונות כמו: תעבורה יבשתית אליו, רצועת החוף שהוא גוזל מהציבור ועוד. בין הפתרונות שהוצעו נמצא נמל התעלה. במסגרת פתרון זה, נמל אילת ייסגר ובמקומו יוקם נמל התעלה מצפון לאילת, בערבה, והוא יתחבר לים דרך תעלה ימית<ref></ref>.

==גלריה==
<gallery>
קובץ:Eilat Port Customs 1950.jpg| קצין המכס גבריאל אורן חותם על מסמכיה של האניה Luce, הראשונה לעגון בנמל אילת, 26 ביוני 1950.
File:PilesforfirstPier1951.jpg|שורה כפולה של עמודי עיגון עליה נבנה הרציף הראשון בנמל אילת 1951.
File:ShipsElatfrstJetty1957.jpg|פריגטה אח"י מזנק (ק-32) ואוניות אזרחיות קשורות לרציף הראשון בנמל אילת 1957.
File:EshcolEilatPortFirstBarge1964.jpg|ראש הממשלה לוי אשכול בטקס השקת דוברת עבודה בנמל אילת, 1964.
קובץ:Goa at Eilat port.jpg|טעינת פוספטים באוניית צובר בנמל אילת.
קובץ:Eilat port0409 071242.jpg|היציאה מטרמינל הנוסעים בנמל אילת.
</gallery>

== לקריאה נוספת ==

* דניאלה רן, בין ספינה לרציף תולדות לשכת הספנות הישראלית 1982-1932, פרדס הוצאה לאור, 2008, עמ' 41, 104, 156, 161, 175-168, 183, 204-203, 219.
* יואב צוקרמן, עבודת נמלים - זירת הקרבות בין הממשלה לוועד העובדים החזק בישראל, הוצאת מטר, 2018

== קישורים חיצוניים ==

* 
* [https://web.archive.org/web/20080528224825/http://www.israports.co.il/IsraelPorts/eilatport/Pages/%D7%9E%D7%A8%D7%97%D7%91%20%D7%A0%D7%9E%D7%9C%20%D7%90%D7%99%D7%9C%D7%AA.aspx הנמל באתר חברת נמלי ישראל]
* אריה בר-ציון, [https://2020-uploaded.fresh.co.il/2020/08/04/52523639.pd נמל אילת],'מערכות ים' 62, דצמבר 1962 32.
* [https://jfc.org.il/news_journal/59510-2/98922-2/ מזחי מסחר ודיג מוקמים באילת], יומן גבע 297, 1963.
* גיליה אראל, [https://2020-uploaded.fresh.co.il/2020/12/04/16134551.pdf הנמלים בארץ - נמל אילת], 'מערכות ים' 67, יוני 1964 20.
* אלי שחף, [https://2020-uploaded.fresh.co.il/2020/12/07/81693822.pdf נמל אילת], 'מערכות ים' 70, ינואר 1965, עמ' 13.
* אלי שחף, [https://2020-uploaded.fresh.co.il/2020/12/08/40966004.pdf רשות הנמלים בישראל - הקמת מתקן התפזורת נמל אילת], 'מערכות ים' 72, יוני 1965, עמ' 41.
* אלי שחף, [https://2020-uploaded.fresh.co.il/2020/08/09/18249096.pdf רשות הנמלים בישראל - נמל אילת החדש] 'מערכות ים' 73, אוקטובר 1965 עמ' 41.
* [https://web.archive.org/web/20060614022613/http://library.thinkquest.org/C0121600/SeaportH.htm עוד על הנמל]
* 
* [https://web.archive.org/web/20120122043217/http://www.gca.gov.il/gca/privatizations/namaleilat אתר הפרטת הנמל]
* יוסף ירבלום, [https://2020-uploaded.fresh.co.il/2020/10/27/44018375.pdf נמל אילת], 'מערכות ים' 104, יולי 1971, עמ' 27.
* חזי שטרנליכט, [https://web.archive.org/web/20180830185042/http://www.israelhayom.co.il/site/newsletter_article.php?id=19748&hp=1&newsletter=31.07.2012 כיל פרשה - והמכרז להפרטת נמל אילת בוטל], ישראל היום, 31 ביולי 2012
* 
* 
* 

==הערות שוליים==

אילת
קטגוריה:אילת: תחבורה
קטגוריה:ישראל: חברות ממשלתיות שהופרטו
קטגוריה:אילת: מבנים
קטגוריה:אילת: גאוגרפיה